ATKV Natalia | KwaZulu-Natal | Child-friendly family accommodation | Things to do with Kids - Things to do With Kids
ATKV Natalia Beach Resort Accommodation
35 Elizabeth Ave, Illovo Beach
For the English version please visit ATKV Natalia - English
Maak hierdie jaar jou Durban familie vakansie 'n werklikheid deur by ATKV- Natalia te bespreek. ATKV-Natalia Strandoord is 'n tropiese paradys waar die weer so te sê heeljaar heerlik is. Egte Afrikaanse gasvryheid by die see. Natalia Strandoord is slegs 40 kilometer Suid van Durban geleë en wag dat jy voetspore in sy sagte sand kom trap en die helderblou, louwarm water ervaar – 'n paradys met matige weer die hele jaar deur. Hierdie bestemming, net 'n klipgooi van talle ongewone en interessante toeristebesienswaardighede, sal jou vakansie in 'n ontdekkingsavontuur verander. Natalia bied 'n subtropiese ambiance vir geslaagde konferensies en stimulerende spanbouprogramme. ATKV Natalia beskik oor moderne geriewe vir groepe van tot 300 persone, asook uitstekende huisvesting en spyseniering uit die boonste rakke. Met 'n ervare konferensiespan wat seker maak dat niks verkeerd loop nie en wat omsien na al jou behoeftes kan jy al jou energie aan kreatiewe en innoverende denke wy.
Watter aktiwiteite is beskikbaar vir families by die oord?
Geriefswinkel met 'n OTM
Kits Koswerf Restaurant
Potspel, tafeltennis en speletjiesarkade
Watter akkommodasie opsies bied ATKV Natalia?
Akkommodasie by ATKV-Natalia bestaan uit 'n keuse van 3-ster gesellige selfsorgwoonstelle in verskeie groottes en 'n boomryke 4-ster woonwapark met spogfasiliteite. Al die selfsorgwoonstelle is volledig toegerus met DSTV. Gaste moet wel hul eie swemhanddoeke, skoonmaakmiddels en afdroogvadoeke bring. Eenhede vir 2 tot 6 persone met of sonder seeaansig en met of sonder balkonne. Badkamers beskik oor storte en/of baddens. Grondeenhede het 'n stoepie na buite met 'n tafel en stoele. Agt eenhede het 'n balkon, braaigeriewe en seeaansig.
Alle staanplekke het plaveisel, kragpunte, krane, asblikke en 'n DSTV-punt. Daar is twee ablusieblokke met opwasgeriewe, vir die gesamentlike gebruik van die kampeerders. Die terras staanplekke het seeuitsig van sommige staanplekke waar die laer terras meer beskut is teen die elemente.
Laat ATKV Natalia Dagbesoekers toe?
Hoewel ATKV-lede voorkeurbespreking by die oorde geniet, volg die ATKV lank reeds die beleid dat die oorde oop is vir Jan Alleman wat huisvesting betref terwyl net ATKV-lede die oorde as dagbesoekers kan besoek. Met die koms van die nuwe bedeling het die ATKV, op grond van besluite van verskeie kongresse, homself onomwonde geskaar by dié nuwe bedeling. Vakansie hou, is een van die aktiwiteite wat ten nouste verband hou met die ontspanningskomponent van kultuur. Juis daarom is dit die ATKV se oogmerk om die vakansieervaring van die Afrikaanse kultuurgemeenskap aangenaam te maak. Die vakansiepatroon is gerig op die gesin en fokus op aspekte soos gesinsvermaak, veiligheid, 'n rustige vakansieomgewing en vakansiegangers wat mekaar se behoeftes respekteer en aanvul. Om hierdie aangename vakansieervaring te verseker, is daar sekere reëls by die oorde wat insluit:
Geen drank by die swembaddens nie.
Erkenning van die menswaardigheid van elkeen wat die oord as betalende gas
Hierdie beleid word toegepas om 'n atmosfeer te skep waarbinne besoekers heerlik kan ontspan. Daarby word aan elke besoeker die geleentheid gebied om die omgewing en die vermaak wat verskaf word, te kan ervaar. Daarom word 'n persoon of persone wat die reëls oortree een of twee keer gewaarsku, waarna drasties opgetree word. Hierdie optrede kan afsetting van die oorde behels.
ATKV-lede en nielede wat reeds as vakansiegangers by die oord is se familie en vriende mag
hulle as dagbesoekers besoek, maar dis noodsaaklik om vooraf reëlings te tref by ontvangs.
Die aantal dagbesoekers per oord moet streng beheer word omdat elke oord net 'n
beperkte aantal besoekers kan toelaat.
By ATKV-Natalia word geen ekstra besoekers gedurende Desember toegelaat nie as gevolg
van beperkte ruimte op die oord.
Vir 'n meer gedetailleerde beskrywing van die verskillende soorte huisvesting en tariewe, klik op die tariewe
*As gevolg van die opgradering van verskeie verblyfeenhede die afgelope tyd mag dit wees dat die beskrywings en foto's van eenhede verskil van mekaar en ook verskil van die beskrywing op die tariefkaart. Ons is besig met die bywerking van die tariefkaart sowel as die foto's en beskrywings en poog om dit so spoedig moontlik op die webwerf te laai. Ons sê byvoorbaat dankie vir jou geduld. Indien daar enige onsekerheid is oor 'n verblyfeenheid se beskrywing, fasiliteite en gepaardgaande foto's, is jy welkom om die betrokke oord te skakel of ons sentrale besprekingskantoor by 011 919 9092.